**Zápis z Ústavnej rady ÚZZ\_12.09.2024**

**Miestnosť a čas konania:** zasadačkaÚZZ od 9.30 do 10.30

**Prítomní**: prof. Ing. Dušan Kudelas, PhD.

 doc. Ing. et Ing. Andrea Seňová, PhD.

 prof. Ing. Samer Khouri, PhD. - ospravedlnený

doc. Mgr. Mário Molokáč, PhD.

prof. Ing. Peter Tauš, PhD.

 prof. Ing. Beáta Gavurová, PhD., MBA. - ospravedlnená

 prof. Ing. Marián Šofranko, PhD. - ospravedlnený

 prof. Ing. Blažej Pandula, PhD. - ospravedlnený

 prof. Ing. Radim Rybár, PhD. - ospravedlnený

 doc. Ing. Ľubica Kozáková, PhD.

 prof. Ing. Jirí Škvarla, CSc. - ospravedlnený

**Program**:

1. Otvorenie ÚR, závery z Kolégia dekana
2. Investičné výdavky, nákup prístrojového vybavenia
3. Akcie na FBERG, konferencie
4. Pedagogický proces v ZS 2024/2025
5. Stav prihlášok a rozvrhy na FBERG
6. Aktivity na FBERG
7. Hospitácie a hospitačné záznamy za ZS 2024/2025
8. Rôzne

***Riaditeľ ÚZZ informoval v rámci jednotlivých bodov o:***

1. Riaditeľ ÚZZ prof. Ing. Dušan Kudelas, PhD. privítal členov na zasadnutí ÚR. Informoval členov o záveroch prerokovaných na Kolégiu dekana dňa 09.09.2024.
2. Riaditeľ informoval o pridelených investičných prostriedkoch vo výške 100 tis. €, ktoré boli pridelené odd. Geoturizmu na rekonštrukciu miestností, zasadačky FBRG, rekonštrukciu miestností I/1, I/2, I/4, I/B. Tiež informoval o kúpe materiálového mikroskopu, ktorý bude umiestnený v Hlavnej budove v Zasadačke projektového pracoviska. Bude slúžiť na analýzu vzoriek. Ďalšie finančné prostriedky vo výške 230 tis.€ boli pridelené na rekonštrukciu geovednej expozície. Rekonštrukcia Deliusovho pavilónu sa v súčasnosti nebude realizovať. Riaditeľ informoval, že je možnosť zakúpiť ďalšie nové prístroje, ak bude záujem zo strany pedagógov a výskumných pracovníkov.
3. Riaditeľ informoval, že v dňoch 24.-25.9.2024 sa bude konať konferencia SLOVAKIATECH v Kulturparku v Košiciach.
4. Riaditeľ informoval o pedagogickom procese na FBERG v AR 2024/2025 v rámci jednotlivých ŠP na ÚZZ. Informoval vedúcich oddelení, že sa pripravuje Hodnotenie VER v priebehu februára 2025, kde bude potrebné pripraviť pedagógmi v rámci 4 oblastí výskumu (UŹZ\_oblasť ZaSZZ) dopad na vzdelávanie, počty citácií a najvýznamnejšie citácie. V rámci predmetu Bloková výučba v termíne do 15.10.2024 pripraviť formulár a jeho vyplnenie z hľadiska účelnosti realizácie BV. Na 1 študenta bude hradené 10 € a to v rámci Slovenskej republiky. Sprevádzajúce osoby počas BTV budú 2 osoby, v odôvodnených prípadoch max.3 osoby.
5. Riaditeľ informoval o počtoch prihlášok na FBERG. V súčasnosti fakulta k 10.9.2024 eviduje 2269 prihlášok, z toho prijatých a zapísaných bolo 1200 študentov (GT – 84 študentov, MZZ- 46 študentov, OŽP – 42 študentov, VAZE – 41 študentov). Rozvrhy na nový AR 2024/25 sa budú robiť po starom, t.j. v rozvrhu budú uvedené aj ŠP. Uznávanie skúšok študentov v rámci ŠP sa bude realizovať na základe rozhodnutia riaditeľa ÚZZ. Bude možné uznať predmety s počtom viac ako 61 bodov a max. 6 rokov staré. Do začiatku ZS 2024/2025 musia zasadať Rady jednotlivých študijných programov, ktoré musia schváliť dištančnú alebo kombinovanú formu štúdia pri realizovaní prednášok a cvičení.
6. Riaditeľ informoval, že 13.6.2025 sa budú konať promócie bakalárov pred budovou Deliusovho pavilónu a 24.6.2025 sa budú konať promócie inžinierov v Aule Maxima. Skúšky doktorandov z cudzieho jazyka sa budú realizovať výlučne prezenčnou formou. Na doktorandské štúdium bolo na Fakultu BERG prijatých 9 doktorandov na dennú formu štúdia a 13 externých doktorandov. Z toho na ÚZZ bolo prijatých 7 doktorandov v dennej forme štúdia. Dňa 4.10.2024 sa bude konať slávnostná Veľká Vedecká Rada. Dňa 23.10.2024 sa bude konať Imatrikulácia prvákov. Dňa 6.12.2024 sa bude konať Ples Barbora v Spoločenskom pavilóne.
7. Riaditeľ pripomenul vedúcim oddelení, aby sa počas zimného semestra 2024/2025 realizovali hospitácie na jednotlivých oddeleniach ÚZZ. Zároveň, aby vedúci jednotlivých oddelení pripravili Hospitačné záznamy za ZS 2024 a doručili ich tajomníčke ústavu doc. Seňovej do 01.12.2024.
8. Rôzne
* Osloviť študentov o vyplnenie Študentskej ankety za LS 2024
* Zadanie záverečných prác do Maisu realizovať v termíne do 31.10.2024

Zapísala:

 doc. Ing. et Ing. Andrea Seňová, PhD. prof. Ing. Dušan Kudelas, PhD.

 Tajomník ÚZZ Riaditeľ ÚZZ